paragraph_text: Godine 351. pr. Kr. je pokrenuta velika perzijska invazija, ali je ona doživjela poraz. Četiri godine kasnije, perzijski kralj Artakserkso III. je u Babilonu skupio ogromnu vojsku, na što je Nektnanebo reagirao potakavši pobunu u feničkom gradu Sidonu gdje se nalazilo sjedište perzijske flote. Nektanebo je potom pobunjenicima poslao svog najamničkog generala Mentora s Rodosa te su istjerali Perzijance, na što se pobuni priključio Cipar, a nešto kasnije i Judeja i Samarija. Tako je Nektaneb nakon više vijekova uspio pod egipatsku vlast dovesti teritorije kojima je nekada dominiralo Novo egipatsko kraljevstvo na vrhuncu svoje moći.